open-index/open-wikipedia-markdown huggingface dataset:
Spanish River

**Spanish River** môže byť:

* rieka v kanadskej provincii Ontário, pozri Spanish River (Ontário)
* rieka v americkom štáte Alabama, pozri Spanish River (Alabama)
* bývalá rieka v americkom štáte Florida, pozri Spanish River (Florida)
* rieka na Jamajke, pozri Spanish River (Jamajka)

Kategória:Rozlišovacie stránky – Miestopisný názov
Spanish River (Ontário)

**Spanish River** je rieka v okresoch Algoma District, Sudbury District a Greater Sudbury kanadskej provincie Ontário. Jej tok má dĺžku 

Spanish River je provinčne dôležitá trasa pre kanoe s mnohými perejami a bielou vodou.

## Dejiny
Rieka je historická cesta pre Ojibway.

## Geografia
Miesto spájania dvoch zdrojov sa volá The Forks.

## Galéria

Súbor:Spanish ON 2.jpg|Ústie rieky v meste Spanish


## Referencie

## Iné projekty

## Zdroj

## Externé odkazy
* Provinčný park Spanish River
* Opis kanoe výletov

Kategória:Rieky v Ontáriu
Kategória:Algoma District
Kategória:Sudbury District
Kategória:Greater Sudbury
Jozef Aponi

Gróf **Jozef Aponi** (staršie Jozef Apponyi; * 10. október 1718, Trnava – † 14. november ?1757?/?1787?, Sliezsko) bol uhorský gróf, jezuita, fyzik a profesor na Trnavskej univerzite. 

## Život
Jozef Aponi sa narodil do rodiny Aponiovcov grófovi Lazárovi Aponiovi v roku 1718. V roku 1736 vstúpil do Spoločnosti Ježišovej vo Viedni, kde si vykonal aj noviciát. Filozofické disciplíny študoval v Štajerskom Hradci v rokoch 1739-1741. Ako magister vyučoval gramatiku v Rábe (1742) a v Trnave (1743). Teológiu študoval na Viedenskej univerzite (1744-1748). V r. 1749 pôsobil v Budíne ako profesor matematiky na tamojšej rehoľnej škole, viedol aj kroniku domu. Tretiu probáciu si konal v Judenburgu (1750). V rokoch 1751-1754 prednášal na univerzite v Trnave filozofiu, logiku, matematiku a fyziku a v roku 1755 aj teologické disciplíny a etiku na viedenskom Tereziánskom kolégiu. Filozofické disciplíny prednášal aj na Viedenskej univerzite (1756). Od 2. februára 1754 bol profesom so štyrmi sľubmi. Získal doktorát z filozofie a teológie.  Bol tiež autorom náboženských i prírodno-filozofických diel.

Jeho smrť je nejasná a sú 2 možnosti: v roku 1757 v Sliezsku  alebo v roku 1787.

## Referencie

Kategória:Narodenia 10. októbra
Kategória:Osobnosti z Trnavy
Kategória:Narodenia v 1718
Kategória:Úmrtia 14. novembra
Kategória:Jezuiti
Kategória:Uhorskí šľachtici
Kategória:Slovenskí šľachtici
Kategória:Uhorskí fyzici
Kategória:Vyučujúci na Trnavskej univerzite (historickej)
Kategória:Absolventi Viedenskej univerzity
Kategória:Aponiovci
Kategória:Uhorskí vysokoškolskí pedagógovia
Kategória:Slovenskí fyzici
Kategória:Slovenskí vysokoškolskí pedagógovia
Ján Jasovský

Dr. h. c. doc. Ing. **Ján Jasovský**, PhD. (* 21. august 1949, Zvolenská Slatina) je slovenský politik, bývalý minister dopravy, pôšt a telekomunikácií SR v rokoch 1997 – 1998.

## Životopis
V rokoch 1964 – 1967 študoval na Stredná všeobecno-vzdelávacej škola vo Zvolene. Následne v rokoch 1971 až 1977 absolvoval štúdium na Strojnícko-elektrotechnickej fakulte Vysokej školy dopravnej v Žiline. Vedeckú ašpiráciu absolvoval na tejto škole v rokoch 1983 až 1988. Docentúru študoval na Fakulte prevádzky a ekonomiky spojov v rokoch 1995 až 1998.

V rokoch 1970 až 1977 pracoval ako technik na Okresnej správe spojov Zvolen, následne v rokoch 1977 až 1991 na Stredoslovenskom riaditeľstve spojov v Banskej Bystrici na rôznych pozíciách. Od 1. januára 1992 bol menovaný do funkcie riaditeľa Stredoslovenského riaditeľstva pôšt. V decembri 1995 sa stal Jasovský generálnym riaditeľom Slovenskej pošty, š. p. v Banskej Bystrici. V tejto funkcii pôsobil do apríla 1997. Od apríla 1997 do októbra 1998 bol ministrom dopravy, pôšt a telekomunikácií SR v poslednej Mečiarovej vláde. V septembrových parlamentných voľbách 1998 bol Ján Jasovský zvolený za poslanca NR SR za HZDS a bol ním až do februára 2005, kedy bol zvolený za predsedu Najvyššieho kontrolného úradu. Funkciu vykonával do 20. mája 2015, kedy ho nahradil Karol Mitrík. V roku 2008 mu bol udelený titul doctor honoris causa Žilinskou univerzitou v Žiline za osobný prínos v oblasti spoločenského života. V októbri 2015 bol zvolený za ombudsmana Slovenskej pošty.  Z funkcie odišiel na vlastnú žiadosť v júni 2021, pričom ako oficiálny dôvod odchodu bol zdravotný stav.

## Referencie

Kategória:Slovenskí politici
Kategória:Poslanci NR SR (1994 – 1998)
Kategória:Poslanci NR SR (1998 – 2002)
Kategória:Poslanci NR SR (2002 – 2006)
Kategória:Politici ĽS-HZDS
Kategória:Ministri dopravy Slovenskej republiky
Kategória:Predsedovia Najvyššieho kontrolného úradu Slovenskej republiky
Kategória:Absolventi Žilinskej univerzity v Žiline
Kategória:Osobnosti zo Zvolenskej Slatiny
Kategória:Držitelia čestných doktorátov Žilinskej univerzity v Žiline
Kynek

**Kynek** je mestská časť v Nitre. Jeho rozloha je 5,1 km² a žije tu 942 obyvateľov (2020). Súčasťou Nitry je od roku 1960.

## Poloha
Leží 5 km severozápadne od mesta Nitra, v severnej oblasti Nitrianskej pahorkatiny. Juhozápadne leží Kynecký les. Okrem neho sa tu nachádza kaštieľ zo začiatku 19.storočia, ktorý obklopuje anglický park, či Kostol Všetkých svätých, ktorý sa spomína už v roku 1257 a bol obnovený v roku 1728 a je zaradený medzi kultúrne pamiatky. Stredom obce preteká Kynecký potok, ktorý zbiera vodu z prameňov Kyneckého lesa a Šúdolskej doliny.

## História
Prvá písomná sa datuje do roku 1006 , neskôr sa však zistilo že táto listina je falzifikát z 18.storočia a tak prvou platnou písomnou zmienkou je zápis z roku 1246, kedy sa obec spomína pod názvom Kuniuk. Pôvodne patril kráľovskému Nitrianskemu hradu, neskôr bol majetkom ostrihomského arcibiskupa. V roku 1452 sa obec nazývala Kewnewk a patrila Mikulášovi Šuranskému. V roku 1598 obec spustošili krymský tatári, ktorí boli súčasťou tureckého vojska. V roku 1664 bola obec stále spustnutá a bol len osadou neďalekej obce Lehota. V roku ju arcibiskup Juraj Szelepcsényi testamentom odkázal nitrianskej kapitule. V roku 1694 sa v obci usadili Užovičovci a postupne sa stali jeho zemepánmi. V roku 1980 Rada Okresného národného výboru v Nitre schválila dokument Preventívne opatrenia ochrany prírody okresu Nitra. Územie Kyneku je v nej zaradené v kategórií C, čiže na týchto územiach možno vykonávať činnosť iba so súhlasom štátnej ochrany prírody.

## Externé odkazy
* Kynek, nitra.sk 
* Kynek-sk.webnode.sk


Kategória:Mestské časti Nitry
Markianos (rozlišovacia stránka)

**Markianos** () môže byť:
* starogrécky športovec, pozri Markianos z Thyateiry
* olympijský víťaz v pankratiu dorastencov v 4. storočí, pozri Markianos zo Sárd
* starogrécky geograf, pozri Markianos z Herakleie
 
**Markianos** môže byť aj:
*byzantský cisár v rokoch 450 až 457, pozri Markian

## Zdroje
Markianos z Thyateiry

**Markianos** () bol starogrécky športovec. 

Markianos, syn Markiana z Thyateiry, bol olympionikom v neznámej disciplíne. Pripomína to nápis datovaný do roku 225, ktorý objavili v archeologickej lokalite starovekého lýdskeho mesta Thyateira (dnes tureckého mesto Akhisar). 
 
 
::- text v starogréčtine 

Taliansky historik Luigi Moretti ho do svojho zoznamu olympijských víťazov staroveku nezaradil, lebo nevedel s istotou určiť, kde zvíťazil. Podľa Morettiho to mohla byť aj olympiáda v élidskej Pise (*Pisa* alebo *Pisatis* bola oblasť v Elide, kde sa nachádzala Olympia), alebo len nejaké miestne hry v Thyateire (v starogréckom svete sa konalo mnoho miestnych slávností, ktoré boli často obmedzené na oblasť, kde sa konali.). 

## Referencie a bibliografia

 
## Pozri aj
* Zoznam olympijských víťazov staroveku
 
Kategória:Starogrécki športovci
Epigonos z Trallu

**Epigonos** () bol starogrécky športovec. 
 
Epigonos z Trallu bol podľa dvoch starovekých epigrafických zdrojov, uvedených na mramorových podstavcoch, štvornásobný víťaz *olympiády* (v neznámej disciplíne). Na oboch nápisoch je spomínaný ako otec Klaudie Perigenis. 
 
Prvý nápis, objavený v archeologickej lokalite starovekého mesta Magnésia nad Maiandrom, bol zhotovený na počesť Tiberia Klaudia Pollióna a Tiberia Klaudia Héfaistióna, detí Klaudie Perigenis. Druhý v Tralleis. Miesto, kde sa našiel druhý nápis, a príslušnosť Epigona k slávnej rodine z Trallu, ktorú poznal aj Cicero (zo súdnej reči na obranu Flacca, pro Flacco, 22: *„Kde boli Pythodorus, Archimedes a Epigonus, ďalší muži známi medzi nami, medzi ich šľachticmi?“*), viedli talianskeho historika Luigiho Morettiho k úvahe, že miestom Epigonových víťazstiev boli skôr súťaže v Tralleis ako olympiády v élidskej Pise (oblasť Pisa alebo *Pisatis* zahŕňala veľkú svätyňu v Olympii, sama Olympia nebola mestom). Mená rodiny T. Klaudia Pollióna a jeho brata Héfaistióna, skutočnosť, že ich otec, manžel Klaudie Perigenis, sa už volal Tiberios Klaudios Héfaistión, znamenajú, že víťazstvá Epigona možno datovať približne na začiatok 1. storočia. 
  
## Referencie a bibliografia

 
## Pozri aj
* Zoznam olympijských víťazov staroveku
 
Kategória:Starogrécki športovci
Diely

**Diely** sú mestská časť Nitry. Žije tu 8 053 obyvateľov. Rozlohou je najmenšou mestskou časťou v Nitre. Postavené boli v posledných dvoch desaťročiach 20. storočia.

## Doprava
Premávajú tu 4 linky MHD Nitra: 13, 30, 32 a 33.

## Ulice
Zoznam ulíc v mestskej časti Diely:
* Ulica Antona Točíka
* Dunajská ulica
* Furmanská ulica
* Hornostavská ulica
* Jarabinová ulica
* Kmeťova ulica
* Murániho ulica
* Na Hôrke
* Partizánska ulica
* Piešťanská ulica
* Popradská ulica
* Považská ulica
* Prešovská ulica
* Rýnska ulica
* Tokajská ulica
* Viničky
* Zvolenská ulica

## Občianska vybavenosť
Nachádzajú sa tu dve materské školy:
* Materská škola (Na Hôrke 30)
* Materská škola (Zvolenská 33).
Na Považskej ulici 14 sa nachádza Zariadenie sociálnych služieb - *Viničky*.               

## Referencie

Kategória:Mestské časti Nitry
Baldy Mountain (Manitoba)

**Baldy Mountain** () je najvyšší vrch kanadskej provincie Manitoba a pohoria Manitoba Escarpment. Nachádza sa v provinčnom parku Duck Mountain Provincial Park. Prominencia vrchu je 381 metrov.

Na jeho vrchole sa nachádza rozhľadňa. Na vrchol vedie cesta z Beaver Lodge v dĺžke približne 2,5 km.

## Referencie

## Externé odkazy
* Duck Mountain Provincial Park
* Stiahnutie mapy
* Peakbagger.com

Kategória:Vrchy v Manitobe
Kategória:Vrchy pod 1000 metrov v Kanade
Kategória:Najvyššie vrchy provincií a teritórií Kanady
Štefan Gráf

**Štefan Gráf**  (* 9. august 1905, Gajary †11. júl 1989, Bratislava) bol slovenský prozaik, autor detskej literatúry a prekladateľ, ktorého kritika zaradila do prúdu lyrizovanej prózy. V jeho dielach *„ide o zrážku ideálu a reality, sociálne a spoločenské prerastá do politického“*. Používal autorské pseudonymy Ján Hromník, Štefan Rakyta, Št. Gr-Dunajský.

## Život
Štefan Gráf študoval na gymnáziu v Bratislave, no v období rokov 19191926 pracoval ako obchodný zamestnanec v meste Malacky a tiež vo Viedni. V rokoch 19271929 si dokončil vzdelanie na obchodnej akadémii v Trenčíne, kde zároveň konal povinnú vojenskú službu. Rok bol nezamestnaný kým si našiel miesto na daňovom úrade v Bratislave, sedem rokov bol vedúcim nakladateľstva Matice slovenskej, dva roky strávil v emigrácii v Rakúsku a Taliansku, ale v roku 1945 sa vrátil aj s celou rodinou domov. Podľa vlastných zápiskov odišiel z vlasti kvôli zlým udalostiam po oslobodení v Martine. Zastrelili jeho priateľa výtvarníka Janka Nováka v Sklabini, ktorý vytvoril obálku na jeho román *Guro Janošiak* a jeho spolupracovníka v Matici slovenskej Jozefa Cígera-Hronského zatvorili do pivnice v Martine. Od 1948 do 1969 bol vedúcim *Nakladateľstva sv. Vojtecha* v Trnave, kde zostal žiť na dôchodku.

## Dielo
Svoje prvé diela začal publikovať v polovici 30. rokov 20. storočia v periodikách *Slovenské smery*, Slovenské pohľady, Elán. Boli to zbierky  *V horúcom príboji* (1937) a *Žeravý bod* (1940). Väčšia časť jeho prác vyšla pred rokom 1945. Kritici ho považujú za autora lyrizovanej prózy. V roku 1938 publikoval svoj prvý román *Zmätok*, voľné pokračovanie *Oceľové vlny* (1941) a romány *Zápas* (1939), *Cesta za snom* (1942). V roku 1944 vydal dvojdielny román *Jur Janošiak* (v prvom vydaní je názov *Guro Janošiak* - roky 19401944). Po prestávke v publikovaní vydal v roku 1968 výber z prozaickej tvorby *V horúcom príboji* a poviedkový triptych *Nábrežie Františka Jozefa* v roku  (1975). Gráf písal aj detskú literatúru *Úbožiak čarodejník* (1947), rozhlasové hry *Doma* (1937) a *Vzbura umelcov* (1939) a prekladal z češtiny, nemčiny, taliančiny, francúzštiny a i.  

## Referencie

## Literatúra
* 

## Pozri aj
* Slovenská literatúra

Kategória:Slovenskí spisovatelia románov
Kategória:Slovenskí prozaici
Kategória:Slovenskí prekladatelia
Kategória:Osobnosti z Gajár
Hakuin Ekaku

**Hakuin Ekaku** (白隠 慧鶴, 19. január 1686 – 18. január 1769) bol jednou z najvplyvnejších osobností japonského zen-budhizmu. Je považovaný za oživovateľa školy Rinzai v období jej stagnácie, ktorý ju prerobil na jej tradične prísne tréningové metódy integrujúce meditáciu (Zazen) a prax koánov.

## Referencie

Kategória:Zenoví majstri
Kategória:Budhizmus
Kategória:Budhizmus v Japonsku
Kategória:Úmrtia 18. januára
Kategória:Narodenia 16. januára
Payless Car Rental

**Payless Car Rental** je požičovňa automobilov vo vlastníctve spoločnosti Avis Budget Group. Aj keď ide predovšetkým o franšízový systém, samostatne vlastní a prevádzkuje viacero pobočiek v štátoch Severnej Ameriky, Južnej Ameriky a Európy, a celkovo vlastní 167 pobočiek.

Na Slovensku prevádzkuje 2 pobočky situované na Medzinárodnom letisku v Košiciach a na letisku M. R. Štefánika v Bratislave.

Payless Car Rental, Payless Car Sales, Payless Parking a REZlink International sú dcérske spoločnosti pod záštitou Avalon Global Group.

Avis Budget Group odkúpila spoločnosť Payless Car Rental v roku 2013.

## História
Autopožičovňa Payless Car Rental bola založená v roku 1971 v Spokane v štáte Washington. V 70. a 80. rokoch minulého storočia si spoločnosť vytvorila imidž jednej z najdostupnejších požičovní v USA a dosiahla nízke ceny predovšetkým vďaka drastickej optimalizácii nákladov. Pod vedením Netterstrona sa spoločnosť rozrástla z miestnej požičovne áut na franšízový systém s viac ako 100 požičovňami áut po celých Spojených štátoch amerických.

Do roku 1987 spoločnosť získala americkú časť spoločnosti *Holiday Rent a Car* so sídlom v Kanade a v tom čase vybudovala svoj prvý automatizovaný centrálny rezervačný systém.

Na rozdiel od mnohých iných autopožičovní Payless Car Rental neprevádzkovala pobočky priamo na letiskách, ale v ich okolí, čo výrazne znížilo náklady na parkovanie nepoužitých vozidiel.

Mnohým zákazníkom táto možnosť vyhovovala, pretože chôdzou za niekoľko minút cestou z letiska do autopožičovne dokázali ušetrili nemalé peniaze najmä vďaka výhode lokácie. Služby autopožičovňe sú najčastejšie využívané v blízkosti letísk za účelom cestovania po krajine.

Na Slovensku vznikla autopožičovňa v roku 2018 pod vedením spoločnosti United Rental Group, s. r. o. v Bratislave a na Medzinárodnom letisku v Košiciach.

## Referencie

## Externé odkazy
* - oficiálna stránka
* - oficiálna slovenská stránka

Kategória:Podniky založené v 1971
Kategória:Podniky v USA
Helena Woleková

**Helena Woleková** (* 17. január 1946, Podkriváň) je slovenská sociálna pracovníčka a politička, ministerka práce, sociálnych veci a rodiny v rokoch 1991 až 1992.

## Životopis
Od októbra 1968 do augusta 1980 pracovala ako vedúca oddelenia sociológie Československého výskumného ústavu práce a sociálnych vecí v Bratislave. V rokoch 1980 až 1990 pracovala ako vedúca oddelenia psychológie a sociológie v Ústave technológie a racionalizácie ZŤS Bratislava. Krátko pôsobila ako personálna riaditeľka Federálneho ministerstva hutí a ťažkého priemyslu v rokoch 1990 až 1991. Bola prvou ženou v slovenskej vláde po páde komunizmu, keď v období medzi aprílom 1991 a júnom 1992 zastávala pozíciu ministerky práce a sociálnych vecí SR. Následne v roku 1994 bola poradkyňou rovnakého ministra Júliusa Brocku. V rokoch 1995 až 2002 sa bola programovou riaditeľkou Centra pre analýzy sociálnej politiky. Roku 2002 založila a dodnes spravuje nadáciu SOCIA, ktorá podporuje vznik nových sociálnych služieb.

Celý svoj profesionálny život venovala práci v oblasti sociológie a sociálnych vecí. Vždy bola aktívna a stále sa angažuje v oblasti ochrany ľudských práv a pomoci sociálne odkázaným. Svojou systematickou prácou v sociálnej oblasti, starostlivosti o zdravotne postihnutých, rodiny a deti výrazne zaslúžila o sociálny rozvoj Slovenskej republiky.

## Rodina
Má troch synov a päť vnúčat.

## Ocenenia

* 2004 - Pribinov kríž  III. triedy
* 2015 - Rad Ľudovíta Štúra II. triedy
* Rytier rádu Orange Nassau V. stupňa

## Referencie

Kategória:Osobnosti z Podkriváňa
Kategória:Slovenské političky
Kategória:Slovenskí sociológovia
Kategória:Ministri práce, sociálnych vecí a rodiny Slovenskej republiky
Kategória:Ministerky
Kategória:Laureáti Pribinovho kríža III. triedy
Kategória:Laureáti Radu Bieleho dvojkríža II. triedy
Kategória:Politici VPN
Kategória:Politici ODÚ
Asanga

Asanga (Tibetsky: ཐོགས་མེད།, Wylie: thogs med, Tradičná čínsština: 無著; Pchin-jin: Wúzhuó; Romaji: Mujaku) (4 st. n.l.)
bol „jednou z najdôležitejších duchovných postáv mahájánového budhizmu a „zakladateľom školy Jógačára“.
Je známy ako jeden zo sedemnástich majstrov Nálandy a vyučoval v kláštore, ktorý sa nachádza v dnešnom Biháre.
Tradične sú on a jeho nevlastný brat Vasubandhu považovaní za hlavných predstaviteľov klasického indického sanskrtu Mahayana Abhidharma, a mahájánovom učení o ceste Bódhisattvu.
## Referencie

 

Kategória:Budhizmus
Trnavská skupina

**Trnavská skupina** je skupina básnikov tvoriaca v období socializmu 50. rokov 20. storočia a pokračujúca vo svojej tvorbe aj po prevrate v roku 1989. Do skupiny patria podľa jej člena Ľubomíra Feldeka okrem neho samotného Ján Stacho, Jozef Mihalkovič, Ján Ondruš. Skupina oznámila svoju existenciu vo vydaní Mladej tvorby v apríli 1958. Poeti, ktorí v tomto prelomovom periodiku vystupujú, sú neskôr pomenovaní literárnymi kritikmi ako autori konkretizmu. K programovému manifestu sa pripojil aj prozaik Rudolf Sloboda. Pretože pochádzajú napospol z Trnavy, sú nazývaní aj trnavskí konkretisti.

V spomenutej *Mladej tvorbe* z roku 1958 sa nachádzali diela, ktoré boli súčasťou programového vystúpenia konkretistov: štyri básne, jedna poviedka Ruda Slobodu, tri manifesty i preklady svetových básnikov - Jacques Préverta, Pabla Nerudu, Federica Garcia Lorcu. No toto štvrté vydanie bolo zadržané a posudzované na ÚV KSS. Obeťami cenzúry sa stali básne Jána Stacha a poviedka Jozefa Mihalkoviča. Podstatou inakosti poézie konkretistov je odklon od trvania na určitej téme a tým aj od jej ideologickej zneužiteľnosti a sústredenie sa na formu básne. Výsledok bol literárno-estetický vďaka posilnenej obrazotvornosti. Ľubomír Feldek napísal vo svojom článku: „Trnavská skupina sa totiž pokúsila vystúpiť s programom odideologizovanej poézie – viac než ideológii dôverovala zmyslovej konkrétnosti.“

Konkretisti sa medializovali v Mladej tvorbe na popud jej redaktora Miroslava Válka, ktorému sa vtedy zdalo, že je príhodný historický moment vytvoriť tvorivú skupinu básnikov. Konkretisti však po skrachovaní konkretistického vystúpenia a po neúspechu socializmu s ľudskou tvárou vplynuli do davu tichého disentu, ktorý sa v tej dobe rozmnožil ešte viac, ako v 50. a 60. rokoch. Doplatili na svoju mladícku bezstarostnosť stratou možnosti študovať, pozri Rudo Sloboda či prišli o prácu vo vydavateľstve ako Ľubomír Feldek. Napriek prekážkam ale neprestali tvoriť.

## Referencie

## Literatúra
* 

## Pozri aj
* Slovenská literatúra
* Ján Stacho
* Jozef Mihalkovič
* Rudolf Sloboda
* Ján Ondruš
* Ľubomír Feldek

## Zdroj
* Boris Brendza, Marián Grupač: Trnavská skupina - Poézia konkrétnej abstraktnosti.pdf.

Kategória:Slovenskí básnici
Kategória:Postmoderná literatúra
Kategória:Slovenský literárny disent
Kategória:Pomenovania podľa Trnavy
Lutiška

**Lutiška** () je sedlo v Kysuckej vrchovine. Leží približne  východne od obce Lutiše, na úpätí vrchu Mravečník. Je križovatkou turistických trás a cyklotrás.

## Poloha
Sedlo leží v južnej časti Kysuckej vrchoviny, v geomorfologickom podcelku Kysucké bradlá. Nachádza sa v Žilinskom kraji, na území okresu Žilina a na hranici katastrálnych území obcí Lutiše a Belá. Sedlo vytvára z východu masív vrchu Mravečník (), západným smerom pokračuje hrebeň na kótu  Severné úpätie sedla odvodňujú prítoky Radôstky do Bystrice a Kysuce, z južnej časti odteká voda Črchľovým potokom do rieky Varínka. Najbližšími sídlami sú asi  severne ležiaca miestna časť Lutíš a asi  juhozápadne situovaná Kubíková, patriaca k obci Belá.

## Prístup
Sedlom vedie cesta III/2035 z Belej do Starej Bystrice.
* po  značke hrebeňom:
** zo západu z rázc. Zlieň 
** z juhu z obce Terchová, Vyšné Kamence
* po  značenej trase z rázc. Pod Mravečníkom

## Referencie

## Pozri aj
* Kysucké bradlá

## Externé odkazy
* Poloha na turistickej mape

Kategória:Sedlá v Kysuckej vrchovine
Kategória:Lutiše
Kategória:Belá (okres Žilina)
Kategória:Geografia okresu Žilina
Arne Karlsson

**Erik Arne Karlsson** (* 4. august 1912, Štokholm, Švédsko – † 11. jún 1947, Berg, Rakúsko) bol švédsky dobrovoľník, ktorý pracoval pre dobročinnú organizáciu Save the Children. Počas vykonávania humanitárnej misie bol zastrelený sovietskou pohraničnou strážou neďaleko dnešných rakúsko-slovenských hraníc.

## Život
Karlsson sa zúčastnil Španielskej revolúcie, ako aj Zimnej vojny, v ktorej bojoval na strane Fínska. Počas nacistickej okupácie Nórska sa pridal k nórskym partizánom, do krajiny pre nich pašoval finančné prostriedky. Koncom vojny sa stal vodičom jedného z tzv. Bielych autobusov (*švé: Vita bussarna*), ktoré dánska vláda a švédska odnož Červeného kríža posielali do koncentračného tábora Bergen-Belsen. Členovia tejto záchrannej misie sa starali o väzňov, kŕmili ich a liečili.

Za volantom autobusu sa Karlsson vyznamenal a po kapitulácii Nacistického Nemecka sa zamestnal ako šofér na švédskom veľvyslanectve v Berlíne. Popri pracovnej náplni sa venoval aj dobrovoľníctvu, stal sa členom švédskej odnože organizácie *Save the Children*. Práve na popud dobročinnej organizácie sa presťahoval do Viedne. V Rakúsku pomáhal deťom, trpiacim v dôsledku vojny.

## Smrť
Karlssona zastrelila sovietska pohraničná stráž na vtedajších rakúsko-československých hraniciach, v júni 1947. Sovietski vojaci spustili streľbu na Karlssonov automobil, pretože Švéd vyšiel na závorami ohradenú cestu. V čase streľby sa na sedadlách spolujazdcov nachádzala aj jeho manželka a dvojročný syn, ale obaja prežili.

Na jeho počesť po ňom pomenovali park vo Viedni, v Bergu mu postavili pamätník (*Schwedenkreuz*), a to len kúsok od miesta, kde bol zastrelený.

Karlsson je pochovaný v rodinnej hrobke na cintoríne Skogskyrkogården v Štokholme.

## Referencie

Kategória:Narodenia 4. augusta
Kategória:Narodenia v 1912
Kategória:Osobnosti zo Štokholmu
Kategória:Úmrtia 11. júna
Kategória:Úmrtia v 1947
Kategória:Rakúsko-švédske vzťahy
Žiarce (sedlo)

**Žiarce** () je sedlo v Kysuckej vrchovine. Leží približne  západne od Lysice, na úpätí vrchu Požeha. Je významnou križovatkou turistických trás a cyklotrás.

## Poloha
Sedlo leží v južnej časti Kysuckej vrchoviny, v geomorfologickom podcelku Kysucké bradlá. Nachádza sa v Žilinskom kraji, na území okresu Žilina a v katastrálnom území obce Gbeľany. Sedlo zoviera zo severovýchodu masív vrchu Požeha (), z juhu svahy vrchu Žiar (). Severozápadné úpätie sedla odvodňujú prítoky Vadičovského potoka do Kysuce, z južnej časti odteká voda Koňhorským potokom do rieky Varínka. Najbližšími sídlami sú asi  severne ležiaci Horný Vadičov a východne situovaná Lysica, nepatrne ďalej je západným smerom ležiaca Kotrčiná Lúčka a juhozápadne ležiace Gbeľany.

## Prístup
* po  značke:
** z obce Lysica 
** z obce Gbeľany
* po  značenej magistrále:
** z obce Zástranie cez rázc. Pod Kučerovkou
** hrebeňom cez sedlo Jalovec

## Referencie

## Pozri aj
* Kysucké bradlá

## Externé odkazy
* Poloha na turistickej mape

Kategória:Sedlá v Kysuckej vrchovine
Kategória:Gbeľany
Kategória:Geografia okresu Žilina
Londýnska burza cenných papierov

**Londýnska burza cenných papierov** (angl. London Stock Exchange) je jednou z najstarších búrz v Európe a jedným z najznámejších svetových trhov s cennými papiermi. Samotná Londýnska burza je akciovou spoločnosťou a jej akcie sa na nej obchodujú.

## História
Oficiálne bola Londýnska burza založená v roku 1801, ale v skutočnosti sa história obchodovania s cennými papiermi v Anglicku začala písať v 16. storočí. Britské spoločnosti, ktoré neboli schopné financovať drahé cesty do Číny vlastným kapitálom, podľa podobného modelu v Antverpách inkasovali zlato výmenou za budúci podiel na zisku spoločnosti.

V roku 1687 pätnásť spoločností obchodovalo s vlastnými cennými papiermi v Londýne. V roku 1695 tu bolo už okolo 150 spoločností. V dôsledku toho sa s malou časťou týchto akcií aktívne obchodovalo, mnohé spoločnosti sa ukázali ako neživotaschopné. Anglická IPO bublina z 90. rokov 20. storočia sa niekedy prirovnáva k bubline internetových spoločností z 90. rokov 20. storočia.
Hlavným indexom londýnskej burzy je FTSE100, ktorý bol uvedený na trh 3. januára 1984. Združuje 100 najväčších spoločností kótovaných na londýnskej burze cenných papierov.
 
V roku 2020 boli celkové príjmy londýnskej burzy 2 124 miliónov GBP (v roku 2019 2 056 miliónov GBP). Londýnska burza tvorila do roku 2021 približne 50 percent medzinárodného obchodovania s akciami. V roku 2021 bol priemerný denný obrat akcií na londýnskej burze 8,6 miliardy EUR.

## Referencie

Kategória:Burzy cenných papierov
Taisen Dešimaru

**Jasuo Dešimaru** (* 29. november 1914, Saga† 30. apríl 1982, Tokio), tiež známy ako „Mokudó Taisen“, viac ako **Taisen Dešimaru** (: , *Dešimaru Taisen*), bol japonský zenový majster školy sótó zen a jeden z hlavných misionárov zenového budhizmu na západe. Bol zakladateľom a inšpiroval k založeniu mnohých skupín a centier (japonsky dódžó) v Európe.

Vo svojom učení trval na skutočnosti, že zen je praxou „tu a teraz“.

Taisen Dešimaru bol žiakom Kódó Sawakiho a majstrom Sandó Kaisena, Étienne Zeislera a ďalších. Priniesol zenové učenie do Európy. Je teda považovaný za prvého patriarchu Európskeho zenu.

## Biografia
**Jasuo Dešimaru** sa narodil neďaleko miesta Saga v Japonsku. V mladosti sa mu dostalo samurajskej výchovy od jeho dedka. Silno ho ovplyvnila aj hlboká viera jeho matky.

Na prvom seššine, priamo počas zezenu, po nepozornosti kjósaku (funkcia v tradícii zenu), došlo k potýčke medzi Dešimaurom a kjósaku.

Keď v roku 1941 vstúpilo Japonsko do vojny, Dešimaru musel opustiť ženu a syna, ktorý sa mu práve narodil, a odišiel na päť rokov do Indonézie. Krutosti vojny na ňom zanechali nezmazateľné stopy. Po vojne sa vrátil do Japonska a ku Kódó Sawakimu, a zostal s ním až do jeho smrti v roku 1965.

Tesne pred majstrovou smrťou prijal od Sawakiho mníšske vysvätenie denkai s menom **Mokudó Taisen**, čo znamená „Sieň ticha“, „Pustovník pokoja“ a zároveň dostal najvyššie vysvätenie školy Sótó, tzv. šihó, ktoré mu bolo neskôr potvrdené aj majstrom Reirin Jamadom. Následne vypočul majstrove prianie šíriť zenové učenie v Európe.

V roku 1967 prišiel na pozvanie skupiny makrobiotikov, vlakom naprieč transsibírskou magistrálou, do Paríža, kde sa ubytoval v miestnom makrobiotickom obchode, kde si na živobytie zarábal japonskými masážami Shiatsu a hodinami kaligrafie. Začal učiť zen a predávať tak učenie svojho majstra. Za krátku dobu vytvoril veľkú skupinu praktikujúcich, usporadúval veľké ústrania (seššiny), písal knihy, učil, odkazoval zazen a založil asociáciu: Association Zen Internationale.

Jeho záverečné slová v príhovore pre žiakov boli:

## Knihy
Preklady v českom jazyku:
* *Zen a bojová umění*, Portál, 2003 

Originály:
* *Zen et arts martiaux*, éd. Seghers, 1977, puis Albin Michel, Paris, 1983 
* *L'anneau de la Voie*, Albin Michel 
* *L'autre rive, textes fondamentaux du Zen commentés par Maître Deshimaru*, Albin Michel 
* *L'esprit du Ch'an : Le Shin Jin Mei, aux sources chinoises du zen*, Albin Michel 
* *La Pratique du Zen*, Albin Michel, 1981 
* *Le bol et le bâton, 120 contes Zen racontés par Maître Taisen Deshimaru*, Albin Michel 
* *Le Trésor du Zen*, Albin Michel, 2003 
* *Vrai Zen. Introduction au Shobogenzo*, édition AZI 
* *Zen et vie quotidienne : la pratique de la concentration*, préface d'Evelyne de Smedt, Albin Michel, 1985 
* *Questions à un Maître Zen*, Albin Michel, 1984 
* Préface à *Cent clés pour comprendre le Zen* de Claude Durix, Le Courrier du livre, Paris, 1976 .

## Referencie

## Iné projekty

## Externé odkazy
* Skupina žiakov Majstra Sandó Kaisena na Slovensku

Kategória:Sótó
Kategória:Zenoví majstri v Európe
CentraleSupélec

**CentraleSupélec** je univerzita v Gif-sur-Yvette, Île-de-France.

Škola vznikla v roku 2015 zlúčením *Supélec* (oficiálne *École supérieure d’électricité*) a *École Centrale Paris* (oficiálne *École centrale des arts et manufactures*). Je pod spoločným dohľadom ministra priemyslu a ministra pre vysoké školstvo, výskum a inovácie. Dnes je to jedna z najvyberanejších francúzskych technických škôl. Od októbra 2023 je škola partnerom IPSA pre dvojité diplomy v letectve.

## Známi študenti
* Henri Ernest Baillon, francúzsky botanik a lekár
* Louis Blériot, francúzsky vynálezca a letecký konštruktér
* Pierre Boulle, francúzsky spisovateľ ovplyvnený 2. svetovou vojnou; písal vojnové, špionážne a sci-fi romány
* Gustave Eiffel, francúzsky konštruktér a architekt, špecialista na stavby z kovových konštrukcií
* William Le Baron Jenney, americký architekt, niekedy nazývaný „otec amerických mrakodrapov“
* Boris Vian, francúzsky spisovateľ, básnik a hudobník píšuci tiež pod pseudonymom Vernon Sullivan

## Referencie

## Iné projekty

## Externé odkazy
* Oficiálna stránka

Kategória:Vysoké školy vo Francúzsku
City Park Ružinov

**City Park Ružinov** (predtým **3nity**) je bytový komplex v Bratislave. Trojicu vežiakov začala stavať v roku 2008 developerská spoločnosť Nadlan pod názvom 3nity.

Tvorí ho:

* Veža A, 76 m, 23 poschodí dokončená v roku 2012
* Veža B, 89 m, 27 poschodí dokončená v roku 2018
* Veža C, 78 m, 24 poschodí dokončená v roku 2019

## Nehoda
náhľad|Zrútená podzemná garáž (22. september 2012)
V roku 2012 sa zrútila viacpodlažná garáž, ktorá bola súčasťou komplexu. Nikto sa nezranil, vznikli len finančné škody. Podľa znalcov nebola pri okolitých budovách poškodená statika. Nehoda neskôr viedla ku konkurzu developerskej spoločnosti Nadlan. Statik budovy Ján Tomčáni bol odsúdený za prečin všeobecného ohrozenia na 30 mesiacov podmienečne a zákaz vykonávať povolanie v odbore stavebníctva na šesť rokov.

## Dokončenie stavby
Po konkurze pôvodného developera projekt neskor získal developer Metrostav. Projekt prepracoval a premenoval na CityPark Ružinov. Parkovanie vyriešil developer niekoľkými podzemnými podlažiami priamo pod vežiakmi. V objekte sa nachádza 432 bytov, 120 apartmánov, lofty a ateliéry v troch vežiach.

## Referencie

## Pozri aj
* Zoznam výškových budov v Bratislave

## Externé odkazy
* CityPark Ružinov je dokončenýyimba.sk

Kategória:Ružinov
Kategória:Výškové budovy v Bratislave
Mravečník

**Mravečník** () je vrch Kysuckej vrchoviny. Leží nad obcou Terchová, približne  východne od Žiliny. Vrchol leží v ochrannom pásme Národného parku Malá Fatra.

## Poloha
Nachádza sa v juhovýchodnej časti pohoria, v geomorfologickom podcelku Kysucké bradlá. Vrch leží v Žilinskom kraji, v okrese Žilina a zasahuje na katastrálne územie obcí Belá a Terchová. Mravečník, nazývaný aj Veľhora, je súčasťou masívu, ktorý zo severozápadu ohraničuje Terchovskú dolinu.

## Opis
Mravečník tvorí spoločný masív Veľhora s juhozápadne situovanou Okrúhlicou (). Západne leží vrch Zlieň (), severne Čierna Lutiša (), východne Pupov () a južným smerom Sokolie (). Severné svahy sú pramennou oblasťou Radôstky, smerujúcej do rieky Bystrica, južnú časť hrebeňa odvodňujú prítoky Varínky. Najbližšími sídlami sú na juhovýchodnom úpätí situovaná Terchová a západným smerom ležiace osady obcí Belá a Lutiše. 

### Výhľady
Mravečník je pokrytý nesúvislým lesným porastom, ktorý umožňuje obmedzené výhľady. Tie sú vďaka nadmorskej výške a polohe veľmi zaujímavé, pozorovať je možné okolité vrchy Kysuckej vrchoviny, výborne viditeľná je časť Krivánskej Fatry (od Rozsutcov po Malý Kriváň). Z vhodných lokalít je viditeľná časť Žilinskej kotliny, Javorníky, Moravsko-sliezske, Kysucké i Oravské Beskydy, Oravská Magura a pri dobrom počasí aj vrcholy Západných Tatier.

## Prístup
* po  trase:
** z juhu z Terchovej
** zo severu z rázc. Káčerovci cez rázc. pod Mravečníkom
* po  trase:
** zo sedla Lutiška cez rázc. pod Mravečníkom
** z Hornej Tížiny cez rázc. Káčerovci

## Referencie

## Pozri aj
* Zoznam vrcholov v Kysuckej vrchovine

## Iné projekty

## Externé odkazy
* Poloha na turistickej mape

Kategória:Vrchy v Kysuckej vrchovine
Kategória:Belá (okres Žilina)
Kategória:Terchová
Kategória:Vrchy v okrese Žilina
Kategória:Vrchy pod 1000 metrov na Slovensku
Sawaki Kódó

**Sawaki Kódó** (; * 16. jún 1880 – † 21. december 1965) bol významný japonský učiteľ sótó zenu 20. storočia. Je považovaný za jedného z najvýznamnejších zenových majstrov svojej doby za to, že priniesol zenovú prax do života laikov a spopularizoval starodávnu tradíciu šitia kesy.

## Biografia
Sawaki, menom Caikiši,  sa narodil do zámožnej rodiny ako šieste dieťa. Jeho rodičia umreli, mama keď mal štyri roky, otec o tri roky neskôr. Keď mal 16 rokov utiekol z domu do kláštora Eiheidži, kde sa chcel stať mníchom. Neskôr cestoval do kláštora Sošindži, kde bol ordinovaný za mnícha v roku 1899 majstrom Koho Sawadom.
Kódó Sawaki se stal opátom kláštora Antaidži v roku 1949, keď bol ešte kláštor na severe Kjóta. Priviedol upadnutý zen 20. storočia nazad k jeho koreňom, ku praxi zazenu bez očakávania zisku. Spoločne so svojím žiakom róšim Učijamou Kóšóm premenil Antaidži z miesta, kde sa študovala budhistická teória textov ako šobógenzó, na miesto zasvätenej zenovej praxi čistého zazenu. Neskôr prebral starostlivosť o kláštor Antaidži róši Učijamom, ktorý bol ordinovaný v roku 1941, zatiaľ čo Sawaki cestoval po celom Japonsku a viedol seššiny (intenzívne týždenné meditácie zazenu, tzv. odosobnenia) na mnohých miestach zeme. Každý mesiac sa samozrejme podobný seššin konal aj v Antaidži. V roku 1962 sa Sawaki konečne natrvalo usadil v Antaidži, pretože sa mu začalo horšie chodiť. Učijama sa o neho staral až do jeho smrti v decembri 1965. Namiesto zložitých pohrebných obradov rozhodol róši Učijama usporiadať na počesť Sawakiho 49 dní dlhý seššin, aby týmto podtrhol Sawakiho dôraz na zazen, ktorý sa nedá nahradiť rituálmi a ceremóniami. 49-dňový seššin sa tiež stal počiatkom nového Antaidži štýlu. Seššin bez hračiek - žiadne kázanie o ''dharme'', ani recitovanie sútier, žiadne ''kuseny'' (príhovory počas zazenu), ''kjósaku'', ani *[[samu]]* (práce v kláštore).

## Referencie

## Literatúra
* *The Zen Teaching of Homeless Kodo *. Wisdom Publications 2014, .
* *Zen je ta největší lež všech dob*. Alferia - Grada 2020, .

## Iné projekty

## Externé odkazy
* Sawaki & Uchiyama
* Kodo Sawaki

## Zdroj
* 

Kategória:Sótó
Kategória:Zenoví majstri
Semínsky akvadukt

**Semínsky akvadukt** sa nachádza v blízkosti obce Semín v Česku. Ide o mimoúrovňovú križovatku dvoch vodných tokov, Opatovického kanála, ktorý križuje Sopřečský potok vo výške približne dvoch metrov.

## História
Opatovický kanál bol postavený v rokoch 1498 až 1521. Staviteľom bol Kunát Dobřenský z Dobřeníc, porybný z Pernštejna. Po vybudovaní jazu v Opatoviciach v rokoch 1783 až 1787 bol kanál preložený od Výrovho mlyna v Brehoch k jeho dnešnému vyústeniu. V tomto období bol vybudovaný aj Semínsky akvadukt.

Počas celkovej rekonštrukcie kanála v roku 2003 bol zrekonštruovaný aj akvadukt.

## Popis
Semínsky akvadukt sa nachádza na riečnom kilometri 29,4 Opatovického kanála a križuje Sopřečský potok vo výške približne dvoch metrov. Pôvodný akvadukt bol z drevených trámov utesnených hlinou. Po rekonštrukcii v roku 2003 bol opravený betónový akvadukt a vybudovaný nový výpust na odvádzanie prebytočnej vody z kanála do potoka. Toto protipovodňové opatrenie znížilo riziko záplav v obci Semín počas povodní.

Akvadukt je dlhý 13,5 metra a široký sedem metrov.

## Referencie

## Iné projekty

## Zdroj

Kategória:Akvadukty
Kategória:Semín
Kategória:Stavby v okrese Pardubice
Kategória:Povodie Labe
Avis

**Avis** (po latinsky vták) môže byť:
; V letectve
* britské ľahké štvormiestne lietadlo firmy Auster z 40. rokov 20. storočia, pozri Auster Avis
* dvojsedadlový dvojplošník firmy Avro, pozri Avro Avis
* raná konštrukcia lietadla Howarda Wrighta zo začiatku 20. storočia, pozri Scottish Aeroplane Syndicate Avis

; Miesta
* obec v južnom Portugalsku, pozri Avis (Portugalsko)
* nezaradené územie v Putnam County v americkom štáte Ohio, pozri Avis (Ohio)
* obec (borough) v americkom štáte Pnnsylvania, pozri Avis (Pennsylvania)

; Obchodné spoločnosti
* Avis Budget Group alebo Avis Car Rental
Čierna Lutiša (vrch v Kysuckej vrchovine)

**Čierna Lutiša** () je vrch Kysuckej vrchoviny. Leží nad obcou Lutiše, približne  východne od Kysuckého Nového Mesta. Vrch leží v Chránenej krajinnej oblasti Kysuce. Susedný, na niektorých označovaný ako hlavný vrchol, dosahuje 

## Poloha
Nachádza sa vo východnej polovici pohoria, v geomorfologickom podcelku Vojenné. Vrch leží v Žilinskom kraji, v okrese Čadca a zasahuje na katastrálne územie obcí Nová a Stará Bystrica. Vrch je súčasťou rozsiahleho masívu, v ktorom sa nachádza niekoľko vrchov, presahujúcich 

## Opis
Na mapách je pod týmto názvom označovaný vyšší z dvojice blízkych vrcholov, iné však uvádzajú ako Čiernu Lutišu severovýchodne ležiaci, cca o meter nižší vrchol. Čierna Lutiša leží v strede masívu, ktorý zo severu vymedzuje Bystrická dolina, zo západu a juhu údolie potoka Radôstka a z východu údolie Staňovho potoka. Týmito dolinami zároveň odteká voda zo svahov Čiernej Lutiše do rieky Bystrica. Južne susedí Vrchrybník (), západne Haviarka (), severozápadne Grúniky (), severne Kýčera () a východne Macangov vrch (). Najbližšími sídlami sú asi  juhozápadne situované Lutiše a západným smerom ležiaca Radôstka, nepatrne vzdialenejšie sú severne položené obce Nová a Stará Bystrica. Na juhozápadných svahoch leží prírodná rezervácia Čierna Lutiša. 

### Výhľady
Vrchol Čiernej Lutiše je pokrytý nesúvislým lesným porastom, ktorý umožňuje obmedzené výhľady. Tie sú vďaka nadmorskej výške a polohe veľmi zaujímavé; pozorovať je možné vrchy Kysuckej vrchoviny, no tiež celú Krivánsku Fatru, Kysucké Beskydy i Oravskú Maguru. Z vhodných lokalít je viditeľná i severná časť Lúčanskej Fatry, Javorníky či Moravsko-sliezske a Oravské Beskydy.

## Prístup
Na vrchol nevedie značený turistický chodník, preto je dostupný lesnými chodníkmi z okolitých obcí. V oblasti je niekoľko cyklotrás.

## Referencie

## Pozri aj
* Vojenné
* Zoznam vrcholov v Kysuckej vrchovine

## Externé odkazy
* Poloha na turistickej mape

Kategória:Vrchy v Kysuckej vrchovine
Kategória:Stará Bystrica
Kategória:Nová Bystrica (obec)
Kategória:Vrchy v okrese Čadca
Kategória:Vrchy pod 1000 metrov na Slovensku
Černatín

**Černatín** staršie **Čiernatín** () je vrch Kysuckej vrchoviny. Leží nad obcou Radôstka, približne  východne od Kysuckého Nového Mesta. 

## Poloha
Nachádza sa v centrálnej časti pohoria, v geomorfologickom podcelku Vojenné. Vrch leží v Žilinskom kraji, v okrese Čadca a v katastrálnom území obce Radôstka. Vrch je súčasťou rozsiahleho masívu, siahajúceho od Radôstky až po údolie Kysuce pri Kysuckom Lieskovci.

## Opis
Černatín leží na východnom konci horského chrbta, ktorý sa južným smerom zvažuje do údolia potoka Sobolčín, východným do údolia Radôstky a severným do údolia Černatinského potoka. Všetky tieto údolia patria do povodia rieky Bystrica. Severne susedí vrch Buganka (), západne leží Kykula () a Priehyb (), južne vrch Obelec () a východne Čierna Lutiša () a Grúniky (). Najbližším sídlom je na juhovýchodnom úpätí ležiaca Radôstka, severne je situovaná Stará Bystrica a severozápadným smerom obec Lodno. Západne ležiacim predvrcholom vedie značená magistrála, na ktorú sa tu pripája trasa z Radôstky. 

### Výhľady
Vrchol Černatína je pokrytý nesúvislým lesným porastom, ktorý umožňuje obmedzené výhľady. Tie sú vďaka nadmorskej výške a polohe veľmi zaujímavé; pozorovať je možné vrchy Kysuckej vrchoviny, no tiež Krivánsku Fatru i Kysucké Beskydy. Z vhodných lokalít je viditeľná i severná časť Lúčanskej Fatry, časť Oravskej Magury či Moravsko-sliezske Beskydy.

## Prístup
Na vrchol nevedie značený turistický chodník, no značená magistrála prechádza západne situovaným predvrcholom. Časťou hrebeňa na vrchol prechádza značená trasa z Radôstky, z ktorej odbočením sa dá vystúpiť na Černatín.

* po  červeno značenej magistrále cez rázc. Černatín:
** zo severu z rázc. Korcháň cez Kykulu
** z juhu z rázc. Pod Obelcom
* po  zelenej značke z Radôstky

## Referencie

## Pozri aj
* Vojenné
* Zoznam vrcholov v Kysuckej vrchovine

## Externé odkazy
* Poloha na turistickej mape

Kategória:Vrchy v Kysuckej vrchovine
Kategória:Radôstka
Kategória:Vrchy v okrese Čadca
Kategória:Vrchy pod 1000 metrov na Slovensku
École nationale supérieure des mines de Paris

thumb|Mines ParisTech
**École nationale supérieure des mines de Paris** (*École des mines de Paris*, *Mines ParisTech*) je francúzska *grande école* a kreatívna vysoká škola Výskumnej univerzity PSL. XVI. Založil ho francúzsky kráľ Ľudovít v roku 1783.

Mines ParisTech je známy vynikajúcim výkonom svojich výskumných centier a kvalitou svojich medzinárodných partnerstiev s inými prestížnymi univerzitami po celom svete.

Je členom asociácie ParisTech.

## Známi študenti
* Abraham Serfaty, marocký politik, disident a radikál

## Referencie


## Iné projekty

## Externé odkazy
* Oficiálna stránka

Kategória:Vysoké školy vo Francúzsku
Boris Sádecký

**Boris Sádecký** (* 20. apríl 1997, Trenčín - † 3. november 2021, Dornbirn, Rakúsko) bol slovenský hokejový reprezentant, ktorý hrával na pozícií útočníka.

Bol odchovancom HK Dukla Trenčín a mládežníckym a juniorským reprezentantom Slovenska. Reprezentoval slovenskú reprezentáciu do 18 rokov na Majstrovstvách sveta v roku 2015 a slovenskú reprezentáciu do 20 rokov na Majstrovstvách sveta v rokoch 2016 a 2017. V slovenskej hokejovej extralige debutoval v sezóne 2015/16, kedy hral za HK Orange 20. Nasledujúcu sezónu debutoval v nadnárodnej Kontinentálnej hokejovej lige za Slovan Bratislava, kde svoju premiéru absolvoval pod trénerom Milošom Říhom 2. decembra 2016 proti Novokuznecku. Počas sezóny 2017/18 odohral v KHL 48 zápasov, proti Lokomotiv Jaroslavľu strelil gól označovaný za gól sezóny KHL. V tejto sezóne odohral svoj jediný zápas za Slovenské národné hokejové mužstvo. Nasledujúce tri roky hral za Duklu Trenčín v slovenskej extralige. Tu odohral aj svoju najproduktívnejšiu sezónu 2019/20, ktorej dosiahol 25 bodov v 47 zápasoch.

Pred sezónou 2021/22 podpísal zmluvu s účastníkom nadnárodnej IceHL ligy Bratislava Capitals. V zápase 13. kola proti KAC Klagenfurt strelil svoj prvý hetrik a dopomohol tak tímu k víťazstvu 6:2. V nasledujúcom zápase proti Dornbirner EC 29. októbra 2021 skolaboval na zástavu srdca v dôsledku zápalu srdcového svalu.Následne bol prevezený do nemocnice v Dornbirne, kde 3. novembra 2021 zomrel. 

Jeho príbuzní založili organizáciu Dobré srdce Borisa Sádeckého, ktorej cieľom je aktívne viesť kampaň, osvetu a vzdelávať o zdravotnej starostlivosti pri športe. Na jeho počesť je každoročne udeľovaná Cena Borisa Sádeckého pre najkrajší gól extraligy.

## Úspechy
**Klubové**
* Majster Slovenska do 18 rokov: 2014/15 
* Majster Slovenska do 20 rokov: 2013/14; 2014/15 
* Vice-majster Slovenska: 2017/18
**Individuálne**
* Gól sezóny KHL 2017/18
* Gól sezóny 2019/20

## Referencie


## Externé odkazy
*

Kategória:Slovenskí hokejisti
Kategória:Slovenskí hokejoví útočníci
Kategória:Hráči Dukly Trenčín
Kategória:Hráči HK Orange 20
Kategória:Hráči HC Slovan Bratislava
Kategória:Osobnosti z Trenčína
Kategória:Úmrtia pri športe
Tomáš Halgaš

**Tomáš Halgaš** (* jún 1993, Bratislava) je slovenský matematik a informatik. Po ukončení štúdia na University of Oxford založil v roku 2015 spoločne s Nickom D'Aloisiom spoločnosť Sphere Knowledge Limited. Projekt Sphere odkúpila v roku 2021 jedna z najväčších sociálnych sietí na svete, spoločnosť Twitter.

## Životopis
Tomáš sa narodil v Bratislave. Absolvoval bilingválne gymnázium Galileo School. V roku 2011 odišiel do Veľkej Británie študovať na University of Oxford, kde získal bakalársky a neskôr magisterský titul v odboroch matematika a informatika (Computer Science).

Po ukončení štúdia pracoval krátky čas ako inžinier v spoločnosti Facebook. V tom čase začal s Nickom D'Aloisiom, s ktorým sa spoznal počas štúdia na Oxforde, diskutovať o riešení, z ktorého neskôr vznikol projekt Sphere. Koncom roka 2015 spolu založili spoločnosť Sphere Knowledge Limited s Nickom D'Aloisiom ako CEO a Tomášom Halgašom ako CTO. Projekt s tímom 30+ ľudí financovali slávni investori ako Index Ventures, Horizons Ventures, Mike Moritz (jeden z prvých investorov do Google), Brian Chesky (zakladateľ Airbnb) a Sean Rad (zakladateľ Tinderu).

## Referencie

## Externé odkazy
* Tomáš Halgaš – osobný web
* Tomáš Halgaš na LinkedIn

Kategória:Slovenskí informatici
Kategória:Absolventi Oxfordskej univerzity
Kategória:Osobnosti z Bratislavy
Keri Russellová

**Keri Russellová** (* 23. marec 1976, Fountain Valley, Kalifornia, USA) je americká herečka a držiteľka ceny Zlatý glóbus, za jej herecký výkon v televíznom seriály *Felicity* (1998 - 2002).

## Detstvo a mladosť
Narodila sa do rodiny ženy v domácnosti a manažéra Nissan Motors. Má dvoch súrodencov, staršieho brata a mladšiu sestru. Kvôli práci jej otca, sa často sťahovali. Bývali napríklad v Arizone, Colorade či Texase. Odmalička navštevovala hodiny baletu. 

## Kariéra
V televízii sa prvý krát objavila ako pätnásťročná ako jedna z členov *All-New Mickey Mouse Club*. V tejto relácii vystupovala v rokoch 1991 až 1994. Objavila sa tiež vo videoklipe piesne "Always" od skupiny Bon Jovi. V roku 1995 tiež hosťovala v jednej z epizód televízneho sitcomu *[[Ženatý so záväzkami]]*. 

V rokoch 1998 až 2002 hrala v úspešnom televíznom seriály *Felicity*, kde stvárnila hlavnú postavu. Za svoj herecký výkon získala množstvo nominácii na rôzne televízne ocenenia, z toho niekoľko z nich aj získala, napríklad Zlatý glóbus a Teen Choice Awards. Po skončení seriálu sa objavila vo filme *Údolie tieňov*, kde si zahrala po boku Mela Gibsona či Madeleine Stowe. V roku 2004 debutovala na off-Broadwayi. 

V roku 2006 ju požiadal režisér JJ Abrahams, aby sa objavila v *Mission Impossible III.*, s čím Russellová súhlasila. Tiež bola zvažovaná do role Lois Lane, do filmu *Superman sa vracia*, ale rolu nakoniec získala Kate Bosworth. V rovnakom roku stvárnila tiež hlavnú rolu v dramatickom filme *Grimm Love*, ktorý bol inšpirovaný skutočným prípadom, ktorý sa odohral v roku 2001 v Nemecku. 

V roku 2008 sa objavila po boku Adama Sandlera, v komédii *Rozprávky na dobrú noc*. V rokoch 2013 až 2018 stvárnila utajenú ruskú špiónku, s menom Elizabeth Jennings, v televíznom seriály *V službách KGB*. V roku 2014 si zahrala menšiu úlohu vo filme *Úsvit planety opic*. Po boku Matthewa McConaugheya si zahrala vo filme *Boj sa slobodu*, z roku 2016. 

## Súkromný život
V roku 2007 sa vydala za Shanea Deary, s ktorým má dve deti. Ich manželstvo sa skončilo žiadosťou o rozvod a ich manželstvo bolo rozvedené v roku 2014. Jej druhým manželom je herec Matthew Rhys, za ktorého sa vydala v roku 2014 a majú spolu syna, ktorý sa narodil v roku 2016. 

## Zdroj

Kategória:Filmové herečky USA
Kategória:Televízne herečky USA
Kategória:Divadelné herečky USA
Kategória:Dabingové herečky USA
Kategória:Držiteľky ceny Zlatý glóbus za najlepší ženský herecký výkon v seriáli (dráma)
Kategória:Osobnosti z Kalifornie
Boli sme pri tom

***Boli sme pri tom*** je spomienková hudobno-zábavná talk show, ktorú od 28. októbra 2021, pri príležitosti 65. výročia Slovenskej televízie, vysiela Jednotka. Moderátorkou relácie je Adela Vinczeová.

Aj vám to ostalo v spomienkach? Talkshow Adely Vinczeovej prináša osobnosti, tvorcov, nezabudnuteľné programy uplynulých desaťročí Slovenskej televízie.

## Série

## Časti
### 1. séria (2021)

## Referencie

## Externé odkazy
* 

Kategória:Televízne relácie Slovenskej televízie
Kategória:Zábavné televízne programy
Kategória:Hudobné televízne programy
Kategória:Talk show
Kategória:Televízne relácie z roku 2021
Pohanský hrad

**Pohanský hrad** môže byť:

* vrch v Cerovej vrchovine, pozri Pohanský hrad (vrch v Cerovej vrchovine)
* chránené územie v Cerovej vrchovine, pozri Pohanský hrad (národná prírodná rezervácia)

## Pozri aj
* Pohansko

Kategória:Rozlišovacie stránky – Miestopisný názov